Ragbi reprezentacija Fidžija
<s>Ragbi reprezentacija Fidžija (engleski: Fiji national rugby union team) predstavlja Fidži na međunarodnim ragbijaškim turnirima, a nalazi se pod ingerencijom Ragbi unije Fidžija.</s><s>Slično kao i druge oceanijske zemlje, Fidži ima dugu tradiciju igranja ragbija, koj je ujedno i najvažniji sport na toj otočnoj državi.</s><s>U Fidžiju postoji oko 80,000 registriranih ragbijaša, u odnosu na ukupnu populaciju od oko 910,000 ljudi.</s>

<s>Reprezentacija Fidžija nastupila je na ukupno sedam Svjetskih kupova, a svoj debi su imali na prvom turniru, 1987. godine.</s><s>Najveći uspjeh do sada ostvarili su 1987. i 2007. godine, kada su došli do četvrtfinala, gdje su ispadali od Francuske, odnosno Južne Afrike.</s><s>Izuzev Svjetskog kupa, reprezentacija igra i na Pacifičkim igrama, gdje s 11 zlatnih medalja drži rekord turnira, a igrala je i Pacifički tronacijski turnir zajedno sa Tongom i Samoom; Fidži je devet puta osvajao turnir.</s>

<s>Kao i neke druge oceanijske reprezentacije, fidžijska reprezentacija ima svoj karakteristični ritual prije svake utakmice - ratni ples cibi ( ).</s><s>Ples ima korijene u historijskim sukobima među pacifičkim plemenima, a na ragbi utakmicama se pojavljuje od 1939. godine.</s>

<s>Iako imaju svjetski cijenjene igrače, Fidži ima problem s regrutacijom igrača za reprezentaciju zbog slabijeg financijskog stanja njihovog saveza, odnosno klubova.</s><s>Većina vrhunskih fidžijskih igrača igra u Europi ili u nekoj bogatoj Super ragbi momčadi, gdje su plaće puno veće.</s>

<s>Fidži</s>

